Ubelgiji

Ubelgiji (kwa Kiholanzi België, kwa Kifaransa Belgique na kwa Kijerumani Belgien ), rasmi kama Ufalme wa Ubelgiji, ni nchi katika Ulaya ya Magharibi, inayopakana na Uholanzi kaskazini, Ujerumani mashariki, Luxembourg kusini-mashariki, Ufaransa kusini, na Bahari ya Kaskazini magharibi. Ina idadi ya watu takriban milioni 11.7, ikiwa ya 81 duniani. Jiji lake kubwa zaidi ni Brussels, ambalo pia ni mji mkuu. Ubelgiji imegawanyika katika majimbo 3—Flanders, Wallonia, na Brussels eneo Ubelgiji ina makao makuu ya Umoja wa Ulaya na NATO. Historia "Belgii" lilikuwa jina la wakazi wa kale wa kaskazini mwa Gallia, na Gallia Belgica ilikuwa jimbo la Dola la Roma. Wakati wa Zama za Kati maeneo yake yalikuwa chini ya Dola Takatifu la Kiroma na tangu mwaka 1477 yalitawaliwa na nasaba ya Habsburg. Watawala hao walikuwa Wakatoliki, hivyo walizuia uenezaji wa Matengenezo ya Kiprotestanti. Hata hivyo mikoa ya kaskazini ilifaulu kwa njia ya vita kujipatia uhuru na kuanzisha Jamhuri ya Nchi za Chini (Uholanzi) tangu mwaka 1648. Mikoa iliyoendelea kuwa Ubelgiji ya baadaye ilibaki chini ya Habsburg hadi Mapinduzi ya Kifaransa na utawala wa Napoleon aliyeiingiza katika Ufaransa. Baada ya Mkutano wa Vienna wa mwaka 1815 Ubelgiji iliunganishwa pamoja na Uholanzi kuwa sehemu ya Ufalme wa Muungano wa Nchi za Chini na hapo ilikuwa sehemu ya kusini ya ufalme huo. Tofauti na sehemu za kaskazini, zilizokuwa na Waprotestanti wengi, mikoa ya Ubelgiji ilikaliwa na Wakatoliki. Tena, wenyeji wa mikoa ya kusini kabisa waliongea Kifaransa, na pia katika sehemu nyingine, ambako watu waliongea Kiholanzi, lugha ya Kifaransa ilikuwa lugha iliyopendwa na matabaka ya juu na wasomi. Tofauti hizo za kiutamaduni zilichangia kati ya watu wa kusini hisia ya kubaguliwa na katika mapinduzi ya 1830 mikoa yao ilijitenga na Ufalme wa Muungano wa Nchi za Chini na kuanzisha ufalme mpya wa Ubelgiji. Jiografia Majimbo Ubelgiji ni shirikisho la majimbo matatu: Flandria katika kaskazini lenye Waflandria wanaotumia lugha ya Kiholanzi, Wallonia katika kusini lenye Wawallonia wanaotumia Kifaransa na jimbo la mji mkuu wa Brussels lenye lugha zote. Katika Wallonia kuna pia wilaya ambayo wakazi wanatumia hasa Kijerumani ambacho ni lugha ya tatu ya kitaifa. Ushindani kama si chuki kati ya makundi hayo ndilo tatizo kuu la nchi. Watu Wenyeji (67.3%) wanatofautiana hasa kutokana na lugha: 59% wanaongea hasa Kiholanzi, 40% Kifaransa na 1% Kijerumani. Wahamiaji wanaongea lugha mama zao: Kiarabu (3%), Kiitalia (2%), Kituruki (1%) n.k. Kiingereza kinajulikana na 38% za wakazi. Wakazi wengi ni Wakristo (63.7%), hasa wa Kanisa Katoliki (60.6%), lakini 5% tu wanashiriki ibada za kila wiki; Wakristo wengine ni Waprotestanti (2.1%) na Waorthodoksi (1.6%). Waislamu ni 7.4%. Asilimia 28 hawana dini yoyote. Tazama pia Orodha ya miji ya Ubelgiji Orodha ya nchi kufuatana na wakazi Tanbihi Marejeo Katika wavuti Vitabu Viungo vya nje Serikali Official site of Belgian monarchy Official site of the Belgian federal government Taarifa za jumla Belgium entry at The World Factbook Belgium Ilihifadhiwa 7 Juni 2008 kwenye Wayback Machine. at UCB Libraries GovPubs Belgium information from the United States Department of State Ubelgiji katika Open Directory Project Portals to the World from the United States Library of Congress Belgium profile from the BBC News FAO Country Profiles: Belgium Ilihifadhiwa 26 Januari 2012 kwenye Wayback Machine. Statistical Profile of Belgium at the Association of Religion Data Archives Ilihifadhiwa 28 Oktoba 2014 kwenye Wayback Machine. Wikimedia Atlas of Belgium Key Development Forecasts for Belgium from International Futures Official Site of the Belgian Tourist Office in the Americas and GlobeScope